
Ново производство на ортопедични обувки в Габрово
За нас

Групата ни от фирми е дългогодишен доставчик на ортопедични, анатомични и комфортни обувки на българския пазар с марките:

• ADOUR, BRUMAN, PULMAN - Франция;

• Dr. COMFORT – Турция;

• POLARIS - Турция и други.

Отчитайки търсенията на клиентите и нуждите на пазара, използвайки натрупания опит в сектора на медицинските изделия, взехме решение за изграждане на българско производство на ортопедични обувки по съвременни технологии, съгласно изискванията на Директива 93/42 ЕЕС.

Със запазената марка Dr. Orthopedic се произвеждат ортопедични обувки по индивидуална поръчка, разработени от ортопеди и подиатри за различни патологии на краката и ходилото:

• Диабетно стъпало;

• Халукс валгус/кокълче на крака/;

• Дюстабан/плоскостъпие/;

• Метатарзалгия/болки в ходилото/;

• Деформация на ходилото/hammer toe – пръст-чук/ и други.

Фирма „Санитас Системс“ЕООД има Удостоверение за регистрация от ИАЛ към МЗ с № BG/CA01/MD 0035/15.05.2018г., както и Удостоверение за регистрация от АХУ към МТСП с № 570/31.05.2018г. 

Ортопедични обувки

Ортопедичните обувки са медицински изделия, които са произведени за различни заболявания и деформации на краката, и ходилата. Това са продукти, разработени в съответствие с анатомичната структура на крака. Оказват подкрепа на надлъжните (лонгитудинални) и напречните (трансверзални) сводове в правилните опорни точки.

Анатомия на ходилото. Глезенно-ходилен комплекс – анатомо-физиологични особености

В течение на един средно продължителен човешки живот всеки крак влиза в контакт със земята повече от 10 милиона пъти. А от общо 206 кости, изграждащи човешкия скелет, 52 са разположени само в ходилата. И въпреки тяхната изключително важна роля, приблизително 20% от населението на земята страда от плоскостъпие /pes planus/ - деформация, която засяга и деца, и възрастни, и в известна степен затруднява движението. В дългите и прави крака на човека, допринасящи за почти половината от общата височина на тялото, се намират най-големите кости и най-силните мускули. От анатомична гледна точка конструкцията на долните крайници значително се различава от тази на горните, защото те са тези, които трябва да поемат цялата тежест на тялото. За разлика от дланта, ходилото в най-голяма степен носи тежестта на тялото и структурата му отговаря напълно на тази роля. За да бъде равномерно разпределена тази тежест, костите на ходилото оформят свод, поддържащ се както от формата на костите, осигуряваща плътен контакт между тях, така и от мускулите и връзките на ходилото. Конструкция, осигуряваща еластичност и поемаща сътресението при резки промени в натоварването, например при елементарни движения, каквито са ходенето, тичането и скачането. Познаването на анатомията и кинетиката на глезенно-ходилния комплекс е изключително важна за точната диагностика и диференциална диагноза на патокинетичните и болестни промени на краката. Анатомо-кинезиологичната структура на ходилото и глезена е комплексна. Знанията за строежа и функцията на отделните сегменти са много важни, за да може успешно да бъдат диагностицирани и преодолявани настъпващите патокинетични промени.  Глезенно-ходилният комплекс при човека е сложна механична структура, съдържаща 28 кости, 33 ставите (20 от които активно са съчленени) и повече от сто мускули и сухожилия.

Заболявания

- Деформацията, при която е налице медиално (в посока навътре) отклонение (девиация) на първата метатарзална (предноходилна) кост и латерална (в посока навън) девиация на палеца (големият пръст);
- Плоскостъпието, известно още като „дюстабан” или „плоско стъпало”(pes planus) представлява спадане на надлъжните(медиален и латерален) и/или напречния свод на ходилото. Сводовете на ходилото имат важна функция;
- Захарният диабет (diabetes mellitus) е хронично нарушение на въглехидратния метаболизъм и достига почти епидемични размери в световен мащаб. Понастоящем в България около 600 000 души страдат от това;
- Спортните травми на глезена и ходилото са едни от най-често срещаните както в аматьорския, така и в професионалния спорт. Навяхването на глезена е една от най-честите.
Контакти

Централен офис

гр. Плевен, ул. “Гео Милев” №7

тел.: 064 801 706; 0885 200 825; 0895 48 10 02
www.drorthopedic.eu
Васил Панев чества 85-годишен юбилей

Съюзът на глухите в България отбеляза с малко, но изискано тържество 85-годишнината на своя почетен председател Васил Панев. Тук бяха дошли, за да изразят уважението си, председателят на СГБ Николай Нинов, зам. председателят Диян Демиров, членове на Управителния съвет на СГБ, ръководители на районни организации от цялата страна, управители на търговските ни дружества „Тих труд”, ръководители на национално представените организации на хората с увреждания при министерския съвет, много приятели и колеги. Юбилярът посрещна всички с голямата любов, която винаги е имал в сърцето си, и която му е давала сила и кураж да стори толкова много добрини за глухите хора в България. И бе горд със себе си и бе горд със своите последователи, които сега продължават неговото дело.

Васил Панев е бил най-дългогодишният председател на Съюза на глухите в България. Преизбиран е многократно – за цели 48 години! А в тези години Съюзът на глухите в България е натрупал не само авторитет, но и толкова много придобивки за хората с увреден слух! Като се почне от придобиването на група за инвалидност на глухите, като се продължи с изграждането на предприятията ни „Тих труд”, после с изграждането на почивните ни бази на море и планина, на създаването на прекрасния ни дом на ул. „Денкоглу” 12, който имаме днес, на центровете за рехабилитация на децата ни с увреден слух, на специализираните средни училища за глухи деца, на спортните клубове, на клубовете по шахмат, и на още, и на още, и още... И всичко това – с неговата последователна борба с институции, партии, клики, опозиции и какво ли още не. Всъщност думата е – въпреки тях! А това е толкова много, толкова много, което един човек е могъл да стори, в един добър живот! Всеки може да прочете историята на СГБ. Всеки може да се възхити от многобройните награди за признание, които той е получавал в България и по света. А това са награди и за авторитета на съюза ни, с които и сега се гордеем. Днес Васил Панев вярва на младите. Вярва на онези, които продължават дръзновено да защитават нашите права – със същия „хъс” и със същото желание за успех – въпреки всичко! И е доволен от добрите си наследници. И би ги подкрепял винаги, и би помагал – до... каквото трябва. Новото – нека бъде успешно! Това бяха и думите на почетния председател на СГБ Васил Панев, който със своята жизненост, неуморен дух, отдаденост и съпричастност към съюзното дело и правата на хората с увреден слух, е достоен пример за истински лидер. Нека е здрав - за нови успехи!

Тишина, СГБ

Клубни гостувания от Плевен

Установи се трайно тенденция в Клубове на хората с увреждания и пенсионера(КХУП) на територията на Община Плевен да се гостува на сродни клубове от други общини. Това е другарски обмен и гостувания между членове на сродните клубове, която тенденция е похвална и поощрявана. Съществен е приносът за това и на организаторките към клубовете.  Тези гостувания продължиха и през 2018 година. На 24 юли членове от клуб Мизия с организатор Галина Тончева посетиха клуба на пенсионера на гара Зверино. Тези срещи са установени от доста години. Между тия хора съществуват трайни приятелства. Певческата група " Планински звуци " с ръководител Живка Петрова, поздрави със свои изпълнения домакините. Групата от гости и домакини се почерпиха в комплекс "Оазис". Няма да бъде пълна екскурзията, ако не бе посетена и скалата на дядо Йоцо от едноименния разказ на Иван Вазов. Не е тайна, че това място е било любимо на народният поет. На 20 юли група от 50 членове от трите клуба, този на ул. Данаил Попов, ул. Гренадирска 30 и този на ул. Гренадирска 34б посетиха свои приятели от сродния клуб в с. Къртожабене. Кметът на селото г-н Димитров лично посрещна гостите от Плевен. Гостите и домакините се поздравиха взаимно с песни на нарочно създадената трапеза. Идеята бе да се посети и екопътеката в парк Чернелка от едноименния каньон, но поради предшествалите природни бури и наводнения мостовете над р. Чернялка са преместени временно преместени на друго място с цел безопасност.

***

Едно истински красиво място в България е Искърското дефиле и по-точно мястото, където е построен паметникът Дядо Йоцо Гледа. Тръгва се в посока град Своге. Пътят лъкатуши през пролома, образуван от река Искър. Тя  образува невероятно красиви места, които ще видите. Целият пролом е изтъкан от невероятни пейзажи. Близко за посещения са Лакатнишките скали, пещера Темната дупка или водопад Скакля, но определено съветът е да не подминавате паметника дядо Йоцо гледа. Пътят нагоре е тесен, със завои, но добре поддържан и проходим за всякакви автомобили.  Паметникът е изграден през 2005 година. Проектът за него е дело на скулпторите Моника Игаренска и Георги Тишков, а идеята е на Огнян Петров, родом от село Очин дол. Община Мездра и дарители са „виновниците“ за изграждането на красивата скулптура. Висока е 5 метра и в нея се превъплъщава Вазовия герой Дядо Йоцо, от едноименния разказ „Дядо Йоцо гледа“.

***

Село Къртожабене се намира в ждрелото на р. Чернелка, на дванадесет километра югозападно от областния град Плевен. Името му идва от древна легенда. Преди много години когато целия каньон бил във вода по-високите места били обитавани от хора, но когато страшна болест поразила обитателите и много от тях умрели те трябвали да открият друго място. Двама по-смели мъже тръгнали към реката и когато стигнали, те видели, че реката се е отдръпнала и останала голяма пуста площ. И така, хората се заселили в каньона където сега се намира селото. Тези двама мъже решили да го кръстят на първите две животни които видели, а това били една Къртица и една Жаба, и оттам идва името Къртожабене.

Румен Петков, организатор клуб
За 12-ти пореден път пернишкият квартал Църква /бившето село Даскалово/ бе домакин на Републиканския многожанров фестивал за хора с увреждания. На 7 и 8 юли 2018 Във фестивала се включиха близо 1500 души от цялата страна, както и гости от Република Македония.  Събитието се проведе под патронажа на кмета на община Перник Вяра  Церовска, която даде  старт на многожанровата програма. Въпреки много лошото време, непрекъснат дъжд, тя протече на откритата сцена  пред читалище “Просвета”. Негов организатор е Съюзът на инвалидите в България, който заедно с Община Перник финансира проявата. При откриването поздравления към участниците отправиха г-жа Церовска, Кмет на Община Перник и г-жа Анита Тараланска, Председател на СИБ кв. Църква, основен организатор и двигател на събитието, както и г-н Красимир Коцев, Председател на СИБ. Кметът на Перник в своето слово каза: "... победители в този фестивал ще бъдат всички изпълнители, които въпреки своите здравословни проблеми и физически увреждания съхраняват силния си дух, не се оставят да бъдат победени  от несгодите и с талант, любов  и всеотдайност към фолклора и всички жанрове на изкуството отстояват своето право да бъдат пълноценни личности и индивидуалности.". Хората с увреждания, които се определят като личности със смели сърца и души, пяха, танцуваха, рецитираха, разказваха хуморески, показаха стародавни адети. От българска страна имаше представители  от  всички региони  членуващи в съюза на инвалидите. Фестивалът бе с конкурсен характер и за най-добре представилите се бяха връчени медали и специални плакети. Участниците бяха оценявани от жури с председател Мими Иванова и  членове: Развигор Попов, Лили Тодорова и Людмила Николова. Бе организирана и зона на художествените занаяти, където участници показваха свои умения в различни дейности. Участници от регион Плевен бяха групите от  с. Горна Митрополия, с. Шиаково, вокална група "Пей, сърце" при клуб на ССБ и вокална група "Северняшки ритми" при Плевен център, а Елена Дойчева от ТСО на ССБ-Плевен откри програмата на втория ден със свое авторско стихотворение. Изпълнителите от "Северняшки ритми" и "Пей, сърце" получиха плакети и златни медали за своите изпълнения. Атракция на фестивала както всяка година бе улицата на занаятите.  Там бяха показани традиционни занаяти като грънчарство , керамика ,тъкане, реставрация на картини . Плевенчани отново изявиха завидно умение и вкус. Отредената за тях изложбена площ бе превърната в изложба на бутикови изделия от декупаж, дело на секция декупаж към "Малка работилничка за вълшебства", с ръководител Тамара Петкова. За това талантливите арт жени получиха златен медал. Сред тези красоти сръчните жени завъртяха традиционен качамак с много сирене, червен пипер  и маслена заливка. Присъстващите имаха възможност да се насладят на качамака. Повечето от участничките в кулинарната дейност получиха грамоти за своята всеотдайна работа и вкус.

Румен Петков, организатор клуб

Володя Христов с поредни успехи в състезания по спортен риболов

От 4 юли 2018 в три поредни дни се проведе Национално състезание по спортен риболов за незрящи.  Мотото на този турнир бе "Риболовът-ефективна рехабилитация".  Язовирът край с. Царев брод, община Шумен  събра най-запалените риболовци. В него участваха 23 отбора от цялата страна. Плевенският отбор бе в състав, Володя Христов, капитан и Тодор Любенов. Володя спечели златото, Тодор бе отличен с бронз, а отборно плевенчани станаха първи. Състезанието се организира от Спортен клуб за хора със зрителни увреждания „Светлина” – Шумен. На 5-ти юли участниците посетиха Етнографски музей – Дунавски риболов и лодкостроене- гр. Тутракан, а от 20 часа същия ден бе награждаването на победителите от турнира в парк – хотел „Кьошковете“ в Шумен. Състезанието се организира по проект, финансиран от Агенцията за хората с увреждания. Известно е, че една от сферите, в които най – ярко се отразяват последиците от увреденото зрение, е моторно-двигателната. Затова спортът е важно корекционно и компенсаторно средство в развитието, обучението и рехабилитацията на зрително затруднените. Рехабилитационният ефект от практикуването на подходяща спортна дейност, съчетан със социално – терапевтичната насоченост от личностната самоизява и висока степен на удовлетвореност от практикуването на избрания спорт са  специфичната цел, която си поставя настоящия проект. Излизане на хора със зрителни увреждания от състояние на социална изолация чрез участие в състезание по спортен риболов, е отлична форма за създаване на трайна мотивация за личностно развитие, повишаване личностната им самооценка и изграждане на устойчив стремеж към достоен живот.

На 25 и 26 август 2018 в гр. Монтана се състоя поредното републиканско първенство по спортен риболов за незрящи. Плевенският отбор с капитан Володя христов отново завоюва призове. Той получи първа награда и златен медал за най-рано уловена риба, първа награда и златен медал за най-много улов, а отборно плевенчани станаха трети.

Румен Петков, организатор клуб
„Възнагражденията за работещите в социалната сфера са ниски, а очакванията към тях - много високи“, тъй като те работят с едни от най-уязвимите хора. Това коментира Александрина Димитрова, изпълнителен директор на фондация „Сийдър" и съпредседател на експертната група по деинституционализацията на деца към ДАЗД: 

"Професията на работещите в социалната сфера изисква както едно достойно възнаграждение, така и допълнителни обучения, подкрепа, така наречената супер визия, тоест възможността да се работи с професионалист, психолог, който да ги насочва. Това в момента не се осигурява. Преди няколко години имахме възможността да видим опита на Исландия и ни направи впечатление, че имат много услуги, които са в подкрепа на родители на деца с увреждания като така наречената в България заместваща грижа, която все още не е регламентирана, макар че започна да се говори за това. Тази услуга ти позволява да оставиш детето си за уикенда или в рамките на един-два дни при професионалисти и да имаш възможността да свършиш някаква друга работа, тоест да не си напълно зависим от грижите към своето дете със специфични потребности. Това ти дава един вид помощ, което в дългосрочен план показва, че помага много и превантира изоставянията. Младежите с увреждания в Исландия имаха възможността да работят при така наречената прикрепена заетост, тоест дейности, които могат да извършват с ръцете си и които им носят удовлетворение, някакъв вид възнаграждение, все пак са заети по някакъв начин. Това тук все още не се случва, поне не се случва масово, тъй като на хората с интелектуални увреждания се гледа като на неспособни да извършват труд. Ние имаме няколко случая в Кюстендил на няколко младежи, които доказаха, че това не е така. Имаме един младеж, който работи в общинската пералня, двама младежи, които работят в кухнята на една детска градина, но това коства много убеждаване, много работа". Исландия е на път да се превърне в първата държава, в която бебетата със синдрома на Даун ще стават все по-малко. Това се дължи на факта, че от 2000 г. почти всяка бременна се подлага на пренатални тестове, които показват наличието или не на хромозомна аномалия. Изследванията не са задължителни, но приблизително 85% от бременните избират да ги направят. Тестът включва ултразвук и кръвни изследвания, а възрастта на бъдещата майка е основен фактор, които се проследява. Онези бременни, при които се получат данни за наличие на генетични аномалии, имат право да прекратят бременността си. Исландското законодателство разрешава аборт дори след 16-та гестационна седмица, ако са налице медицински основания за това. След въвеждането на пренаталните тестове в Исландия годишно се раждат 1-2 деца със синдрома на Даун. Причината за това обикновено се дължи на неточности в тестовете и изследванията. Хелга Сол Олафсдотир е психолог, чиято работа е да консултира жени, които обмислят да направят аборт. Нейната максима е, че прекъсването на бременността не е убийство, а слагането на край на живот, който носи много усложнения и по този начин се предотвратява страданието и на семейството, и на детето. Тази практика едва ли се прилага само в Исландия, макар в повечето страни по света деца със синдром на Даун да се раждат и да живеят като повечето свои връстници. Не случайно ги наричат "слънчеви деца" заради добронамерения характер и усмивките, които са готови да дарят на всеки и по всяко време. Не е за пренебрегване и фактът, че когато тези деца получат навременни грижи и адекватно отношение, те имат шанса да имат щастливо детство".

Клисурският манастир е разположен край река Врещица, под връх Тодорини кукли в северното подножие на планина Козница от Западна Стара планина. Намира се на около 9 км от Берковица, на 28 км. от гр. Враца и на 54 км от София. Клисурският манастир е основан през 1240г., като тогава е носил името Врещецки. През 15в. манастира е разрушен от турците и за дълго остава необитаем. През 1742г. е възстановен с дарения от клисурци, но 40г. по-късно отново е разрушен. Въпреки това манастира за пореден път възкръсва благодарение на монасите и местните родолюбци. Годината 1862 е трагична в историята на Клисурския манастир. Тогава по време на празника на светите братя Кирил и Методий, манастира е нападнат от башибозука на берковския паша Юсуф бей и плячкосан. Избити са над 120 души, а самият манастир е сринат. В близък до сегашния си възрожденски стил Клисурският манастир е възобновен през 1869г. от ктитор архимандрит Антим Дамянов, а през 1891г. църквата "Св. св. Кирил и Методи" е официално осветена от Видинския митрополит. В днешно време Клисурския манастир е действащ и включва две църкви, жилищни и стопански сгради и собствена ферма. Главната църква "Св.св. Кирил и Методий" представлява, трикорабна, триапсидна, кръстокуполна сграда с един купол върху осемстенен барабан. Тя е с открит притвор, от двете страни на който са разположени високи камбанарии. Иконостасът е дело на майстор Стойчо Фандъков, а иконите са рисувани от Никола Образописов и датират от 18-19в. През 1937г. църквата е изографисана от известните български живописци Господин Желязков и проф. Георги Богданов. Преди няколко години в Клисурския манастир е построен нов, значително по-малък храм "Св. Никола". В Клисурския манастир се съхраняват много реликви /стари икони, книги, утвар и др./ от които най-ценни са мощите на светци. 

